
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL BIUDŽETINĖS ĮSTAIGOS ŠAKIŲ SOCIALINIŲ PASLAUGŲ CENTRAS REKOMENDUOJAMŲ PAREIGYBIŲ IR REKOMENDUOJAMŲ TARNYBINIŲ ATLYGINIMŲ TVIRTINIMO

2013 m. sausio 3 d. Nr. AT-12
Šakiai

Vadovaudamasis Lietuvos Respublikos Vyriausybės 2012 m. gruodžio 19 nutarimu Nr. 1543 „Dėl minimaliojo darbo užmokesčio didinimo“ (Žin., 2012, Nr. 152-7772) bei rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu:


1. T v i r t i n u  nuo 2013 m. sausio  1 d. biudžetinės įstaigos Šakių socialinių paslaugų centras rekomenduojamas pareigybes ir rekomenduojamus tarnybinius atlyginimus koeficientais, kurių pagrindu imama Lietuvos Respublikos Vyriausybės nutarimu patvirtinta bazinė mėnesinė alga (pridedama).


2. N u s t a t a u , jog darbuotojui, dirbančiam pilną darbo laiką negali būti skaičiuojama mažesnė nei Vyriausybės patvirtintas minimalus valandinis atlygis arba minimali mėnesinė alga.


3. P r i p a ž į s t u  netekusiais galios rajono savivaldybės administracijos direktoriaus:

3.1.  2012 m. vasario 7 d. įsakymą Nr. AT-146 „Dėl biudžetinės įstaigos Šakių socialinių paslaugų centras pareigybių ir rekomenduojamų tarnybinių atlyginimų tvirtinimo“;

3.2. 2012 m. vasario 28 d. įsakymą Nr. AT-235 „Dėl rajono savivaldybės administracijos direktoriaus 2012 m. vasario 7 d. įsakymo Nr. AT-146 pakeitimo“.
Direktorius

